বগুড়া সংবাদ ডট কম (আদমদীঘি প্রতিনিধি সাগর খান) : বগুড়ার আদমদীঘি উপজেলার সান্তাহার পৌর শহরের একটি বিনোদন কেন্দ্র স্থানান্তর অথবা বন্ধ করার জন্য এলাকাবাসি রাজশাহী বিভাগীয় কমিশনার বরাবর আবেদন করেছেন। আবেদন পত্রে শখের পল্লী নামের ওই বিনোদন কেন্দ্রে অসামাজিক কর্মকান্ডসহ নানা প্রকার আইন শৃংখলা বিরোধী কাজ হয় বলে উল্লেখ করা হয়েছে। এ বিষয়ে এলাকাবাসির পক্ষ থেকে বিনোদন কেন্দ্রের মালিক নজরুল ইসলাম কে সতর্ক করার পরও তিনি কোন কিছুর তোয়াক্কা না করে অবাধে বিনোদন কেন্দ্র চালিয়ে যাচ্ছেন। এলাকাবাসির আবেদনের প্রেক্ষিতে বিভাগীয় কমিশনার এ বিষয়ে তদন্তের জন্য আদমদীঘি উপজেলা নির্বাহী অফিসারকে নির্দেশ প্রদান করেছেন ।